Min kæreste og jeg, har købt et hus på landet og er på jagt efter noget internet.
Min kæreste ringer til Telenor for, at forsøge at bestille noget internet. Det vil de ikke tilbyde os, da der ikke kan leveres mere end ca. 1 Mbit på vores adresse - helt fair. Sælgeren mener så vi skal have noget mobilt bredbånd, for han kan se på sit dækningskort, at der skulle være helt fin dækning hos os. Vi har så haft besøg af en ven der har Telenor og der er, som med alle andre selskaber, ingen dækning herude. Det forsøger min kæreste at forklare sælger, men det er han uenig i. Han siger så vi kan få det på prøve og er vi ikke tilfredse, kan vi aflevere det inden 14 dage og fortryde købet. Det takker min kæreste ja til. Det er i den grad noget vi har fortrudt.
Min kæreste giver sælger vores oplysninger og der skulle komme en ordrebekræftelse til min kæreste, på email.
Den ordrebekræftelse dukker aldrig op.
Der går et par dage og pakken med udstyr ankommer, men vi har stadig ikke modtaget en ordrebekræftelse. Min kæreste ringer til kundeservice for, at spørge til ordrebekræftelsen og får at vide den er sendt. Min kæreste og kundeservice sikre så at email adressen der er oplyst er korrekt, hvilket den er. Hun spørger, om det er muligt at få den sendt engang til evt. til en anden email eller om de vil sende den til os. Men det kan slet ikke lade sig gøre. Det er vores problem vi ikke har fået den.
På baggrund af, at vi ikke kan få den beslutter vi os, at aflevere udstyret og benytte os af de 14 dages fortrydelsesret. 
Jeg tager, dagen efter, hen i Telenors butik i Strømgade i Hjørring, for at aflevere det. Vi har endnu ikke brugt det, det tør vi nemlig ikke da vi ikke har fået den ordrebekræftelse.
Jeg bliver mødt af en rigtig flink medarbejder i Hjørring, som er behjælpelig med, at få det annulleret. Han kan dog ikke gå ind i systemet og gøre det, fordi det er bestilt pr. telefon. Men giver mig et papir på at jeg har afleveret udstyret og at det er annulleret. Han vil så få en annullering sendt afsted. Jeg går fra butikken i den tro, at alt nu er i orden.
Alt dette her er sket i juli måned. I august kommer der så en regning fra Telenor, på det mobile bredbånd, vi har fået annulleret i butikken.
Min kæreste ringer straks til Telenor, for at spørge, hvad det går ud på.

Hun får så at vide, der ikke er annulleret noget og at  vi da ikke har afleveret vores udstyr, det står nemlig ikke i systemet.
Min kæreste forklare så, at vi har afleveret udstyret og fået det annulleret i Hjørring. Det kan medarbejderen fra Telenor ikke forstå, men vil så sende min kæreste videre til en anden kollega for, at få det annulleret. Medarbejderen fra Telenor, kan ikke få fat i den afdeling hun gerne vil, og lover så min kæreste, at hun vil få en medarbejder til, at ringe til min kæreste. Dagen efter ringer der så en fra Telenor til min kæreste og spørger, hvorfor han dog skal ringe til hende, Min kæreste fortæller så igen igen historien, og får så et møgfald af medarbejderen fra Telenor, at det er sandelig ikke noget han har noget med at gøre, og så bliver forbindelsen bare afbrudt.

Den efterfølgende dag, tager jeg ind til Telenor butikken i Hjørring, for at høre, hvorfor den annullering ikke er blevet send afsted. 
Medarbejderen i Telenor, kan godt huske vores sag, for efter de havde sendt annulleringen afsted var den blevet afvist, det var der bare ikke nogen der syntes de ville fortælle os. Jeg fortæller så, at kundeservice ikke mener vi har afleveret udstyret, ham i butikken søger efter vores udstyr i systemet, og kan se at den ene USB-dongle er sendt ud til en anden butik fra deres hoved-lager og den anden USB-dongle allerede er solgt til en anden igen og at de var modtaget på lagret et par dage efter jeg havde afleveret dem. Han lover mig så, at han vil sende den annullering igen og, at han vil kontakte os, hvis den bliver afvist igen.

I september kommer der så en rykker på vores manglende betaling.
Min kæreste ringer så igen til kundeservice, og får denne gang fat i en medarbejder, der godt kan se det hele er noget rod. Han annullere vores bestilling - endelig! Han fortæller så også min kæreste, at det kunne alle de andre medarbejdere hun havde snakket med også bare have gjort. Men vi skulle åbenbart igennem den her mølle, med snak frem og tilbage. Fordi det syntes Telenor åbenbart er god service!?!.

Nu skulle alt så gerne være i orden, og vi har modtaget mails med annulleringer af vores mobile bredbånd. Fantastisk.

Så skulle alt gerne være i orden. Men ak nej....
I går d. 8/10 kommer der så endnu et brev, om vores manglende betaling, på det her mobile bredbånd, vi aldrig har brugt og, som vi har afleveret længe inden de 14 dages fortrydelsesret (Efter 2 dage) og som nu endelig er blevet annulleret. I brevet truer Telenor så med at de vil spærre for vores bredbånd, hvilket jo egentlig er ret dumt, da det jo er blevet annulleret.
Så kære Telenor, vil i ikke godt få styr på jeres sager ? - vi gider ikke bruge mere tid og energi på det her.